Lev Kamenev

Réabhlóidí Boilséiveach agus polaiteoir mór le rá Sóivéadach ab ea Lev Borisovich Kamenev (né Rozenfeld; 18 Iúil [O.S. 6 Iúil] 1883 – 25 Lúnasa 1936)

Rugadh Kamenev i Moscó do thuismitheoirí a raibh baint ag an mbeirt acu leis an bpolaitíocht réabhlóideach sna 1870idí. Chuaigh sé isteach i bPáirtí Sóisialta Daonlathach Lucht Oibre na Rúise i 1901 agus bhí sé gníomhach i Moscó agus i gCathair Pheadair. Ghlac sé páirt i Réabhlóid na Rúise sa bhliain 1905. Agus é ag athlonnú thar lear sa bhliain 1908, d'éirigh Kamenev ina bhall luath de na Boilséivigh agus ina dhlúth-chomhghleacaí le Vlaidímír Leinín a bhí ar deoraíocht. Sa bhliain 1914, gabhadh é ar fhilleadh go Cathair Pheadair dó agus cuireadh ar deoraíocht é chun na Sibéire. Bhí sé in ann filleadh i ndiaidh Réabhlóid Fheabhra na bliana 1917, rud a scrios Monarcacht na Sár. Sa bhliain 1917, d'fheidhmigh sé ar feadh tamaill ghairid mar chéad cheann stáit na Rúise Sóivéadaí. Níor aontaigh Kamenev le straitéis Leinín maidir le héirí amach armtha le linn Réabhlóid Dheireadh Fómhair ach mar sin féin d'fhan sé i bpost cumhachta tar éis thitim an Rialtais Shealadaigh. Sa bhliain 1919, toghadh é ina bhall iomlán den chéad Politburo.

Tagairtí

Catagóir:Daoine a rugadh i 1883
Catagóir:Básanna i 1936
Catagóir:Boilséivigh
Catagóir:Daoine as Moscó
Catagóir:Daoine curtha chun báis
Catagóir:Daoine Sóivéadach
Catagóir:Fir
Catagóir:Impireacht na Rúise
Catagóir:Polaiteoirí na Rúise
Catagóir:Réabhlóidithe
Catagóir:Taidhleoirí